1959

1959 (MCMLIX) fou un any començat en dijous.

Esdeveniments 
Països Catalans
 5 de maig, Barcelona: La soprano Maria Callas fa la seva única actuació al teatre del Liceu de Barcelona.
 14 de juliol, Barcelona: s'inauguren els Estudis de Miramar, des d'on emetia Televisió Espanyola des de Barcelona.
 29 de setembre, Baix Camp: s'hi esdevé l'aiguat de Sant Miquel.
 21 de juny, Barcelona: Luis Martínez de Galinsoga, ofenent grollerament els catalans, desencadena l'«Afer Galinsoga».
 Barcelona: es funda lEscola Costa i Llobera.
 Barcelona: es funda l'Esbart Ciutat Comtal.

 Resta del món
 6 de gener, l'Havana, Cuba: Triomfa la Revolució Cubana amb l'entrada a la ciutat dels “barbuts” dirigides per Fidel Castro i la fugida i exili del dictador Fulgencio Batista.
 25 de gener, Basílica de Sant Pau Extramurs, Roma: El Papa Joan XXIII anuncia que convoca el XXI Concili ecumènic conegut com a Concili del Vaticà II.
 3 de febrer: Accident d'avió a Iowa on moren Buddy Holly, Ritchie Valens, The Big Bopper i el pilot Roger Peterson en l'anomenat El dia que la música va morir.
 8 de gener, França: Elegeixen Charles de Gaulle president de la Cinquena República.
 10 de març, Tibet: Després de 10 anys d'ocupació xinesa hi comença una revolta que costarà la vida a centenars de milers de ciutadans i que portarà a l'exili el dalai-lama Tenzin Gyatso.
 31 de març, Estats Units: DC Comics publica Action Comics núm. 252 que conté la primera aparició de Supergirl.
 4 d'abrilː S'aprova per unanimitat la Resolució 113 del Consell de Seguretat de les Nacions Unides relativa a la qüestió palestina.
 9 de juny, Estats Units: Hi avaren el submarí George Washington, el primer submarí amb míssils balístics.
 12 de juny, San Juan, Puerto Rico: Fundació del Conservatori de Música de Puerto Rico
 21 de juliol, Tòquio: L'equip estatunidenc format per Joseph Alkire, Elton Follett, Lance Larson i Jeff Farrell estableixen un nou record del món en 4x100m relleus.
 16 de setembre: Charles de Gaulle proposa formalment l'autodeterminació de l'Algèria francesa.
 1 de desembre, Washington D.C., Estats Units: Dotze estats hi signen el Tractat Antàrtic, per tal de gestionar l'ocupació de l'Antàrtida.
 25 de desembre, Houston (Texas): A la Universitat de Houston el biòleg lleidatà Joan Oró sintetitza l'adenina de manera abiòtica per primera vegada.
 S'estrena Els estranguladors de Bombai.

Premis Nobel

Naixements 
Països Catalans
 3 de febrer - Surinam: Chan Santokhi, polític
 5 de febrer - Alcoi: Francisco González Sarrià, conegut simplement com a Francisco, cantant valencià.
 4 de març: Teresa Canela Giménez, Mestra Internacional Femenina d'escacs catalana, diversos cops Campiona de Catalunya.
 5 de març - Saix: Ana Barceló Chico, política i advocada valenciana, alcaldessa, diputada, consellera de la Generalitat Valenciana.
 6 de març - Alcoi: Francisco José Carrasco Hidalgo, conegut com a Lobo Carrasco, jugador de futbol valencià.
 6 d'abril - Sant Cugat del Vallès, Vallès Occidental: Emma Vilarasau Tomàs, actriu catalana.
 6 de maig - Monforte de Lemos, Galícia: Julia Otero, comunicadora catalana.
 25 de juliol - Tavernes de la Valldigna, la Safor: César Ferrando Jiménez, futbolista i entrenador de futbol valencià.
 1 d'agost - Tavernes de la Valldigna, la Safor: Encarna Sant-Celoni i Verger, escriptora i traductora valenciana.
 22 d'agost - Barcelonaː Montse Alcoverro, actriu catalana de teatre, cinema i televisió.
 5 de setembre - Ciutadella: Joana Barceló Martí, llicenciada en geografia i història i política menorquina.
 5 de novembre - Sabadell: Montserrat Torruella i Alsina, mezzosoprano catalana (m. 2014).
 12 de novembre - Reus, Baix Camp: Ernest Benach i Pascual, polític català, militant d'Esquerra Republicana de Catalunya i president del Parlament de Catalunya, 2003-2010).
 15 de novembre - Tortosa: Maria del Carme Queralt Tomàs, antropòloga, museòloga i comissària d'exposicions catalana.
 16 de novembre - València: Manuel Mata Gómez, polític i advocat valencià.
 2 de desembre - Girona, Natàlia Molero i Lloret, escriptora i gestora cultural catalana (m. 2015).
 13 de desembre - Moià, el Bages: Marcel·lí Antúnez Roca, artista català.
 30 de desembre - la Vall d'Uixó: Josep Lluís Abad i Bueno, poeta.
 Granada: Alfonso Falero, estudiós del Japó.

 Resta del món
 9 de gener, Quiché, Guatemala: Rigoberta Menchú, activista guatemalenca, Premi Nobel de la Pau de 1992.
 11 de gener, Rio de Janeiroː Susana Soca Blanco, poeta uruguaiana resident a França (n. 1906).
 9 de març, Higashimatsuyama (Japó): Takaaki Kajita, físic japonès, Premi Nobel de Física de l'any 2015.
 23 de març, Pragaː Zuzana Brabcová, novel·lista txeca (m. 2015).
 28 de març, San Joséː Laura Chinchilla, política costa-riquenya, ha estat ministra, vicepresidenta i la primera dona presidenta.
 29 de març, La Terra dels Naga, Índia: Easterine Kire, poetessa, escriptora i periodista en llengua angami.
 30 de març, Crailsheim, Baden-Württemberg, Alemanya: Sabine Meyer, clarinetista clàssica alemanya.
 16 d'abril, L'Havana, Cuba: Emilio Aragón Álvarez àlies Milikito, actor, humorista, pallasso, productor audiovisual i President de la cadena de televisió La Sexta.
 27 d'abril, Palo Alto, Califòrnia (EUA): Andrew Fire, patòleg i genetista nord-americà, Premi Nobel de Medicina o Fisiologia de 2006.
 1 de maig, París: Yasmina Reza, escriptora, actriu, novel·lista i dramaturga francesa.
 27 de maig, Guelphː Donna Strickland, física canadenca guardonada amb el premi Nobel, pionera en el camp dels làsers.
 2 de juny, Rochester, Nova Yorkː Lydia Lunch, guitarrista, poeta, escriptora, cantant, la figura més destacada del moviment No Wave.
 10 de juny, Reggiolo, Itàlia: Carlo Ancelotti, futbolista i entrenador italià.
 12 de juny, Saragossa: Juan Antonio San Epifanio, àlies Epi, jugador de bàsquet espanyol.
 19 de juny, San Fernando, Cadis (Espanya): Anne Hidalgo, política francesa d'origen espanyol, alcaldessa de París (2014 -).
 25 de juny, Junee, Nova Gal·les del Sud, Austràlia: Bobbie Vaile, astrofísica i professora de física australiana 
 11 de juliol, Santa Monica, Califòrnia, Estats Units: Suzanne Vega, cantant estatunidenca.
 16 de juliol, Gijón: Ángeles Caso, escriptora, periodista i traductora espanyola.
 3 d'agost, Toyama, Honshu (Japó): Koichi Tanaka, químic japonès, Premi Nobel de Química de l'any 2002.
 9 d'agost, Odessaː Maria Guleghina, cantant d'òpera (soprano) soviètica i russa, lligada al repertori operístic italià.
 22 de setembre, Champaign-Urbana, Illinois (EUA): Saul Perlmutter, astrofísic nord-americà, Premi Nobel de Física de l'any 2011.
 9 d'octubre, Sotxi, URSS: Borís Nemtsov, polític liberal rus (m. 2015).
 17 d'octubre, Melilla, Espanya: Mustafa Aberchán, polític de Melilla.
 26 d'octubre, Orinoca, Bolívia: Evo Morales, president de Bolívia.
 15 de desembre, Vicente Noble, Barahona, República Dominicana: Lucrecia Pérez, immigrant dominicana a Madrid, víctima de racisme i xenofòbia, el primer cas reconegut com a tal a Espanya (m. 1992).
 21 de desembre, Los Angelesː Florence Griffith-Joyner, atleta nord-americana especialista en velocitat (m. 1998).
 27 de desembre, Huoqiu (Xina): Chu Chunqiu (xinès simplificat: 楚春秋) militar i escriptor xinès. guanyador del Premi Mao Dun de Literatura de l'any 2005.
 29 de novembre, Rijeka, Croàcia: Mauro Ravnić Trevisan, futbolista croat.
 1 de desembre: Neil Gershenfeld, professor estatunidenc i estudiós vinculat a la computació quàntica i la nanotecnologia.
 Seül, Corea del Sud: Byung-Chul Han, filòsof.

Necrològiques 
 Països Catalans

 17 de gener - Barcelona: Joan Amades i Gelat, destacat folklorista català.
 12 de febrer - Barcelona: Antoni Pous i Palau, pintor, escenògraf i aquarel·lista.
 29 d'abril - Sierra de Valdemecas, Conca: Joaquim Blume i Carreras, gimnasta català.
 29 de maig - Barcelona: Frank Marshall King, pianista i compositor català (n. 1883).
 7 de juliol - el Port de Pollença, Mallorca: Hermen Anglada i Camarasa, pintor català.
 9 de juliol - Sabadell: Ramon Bassols i Genís, metge i fundador dels Amics de Núria.
 12 de juliol - Barcelona: Carles Riba i Bracons, escriptor i humanista català.
 13 de juliol - Barcelona: Cecília Marín Gratacós, metgessa banyolina (n. 1903).
 3 de desembre - Cala Major, Palma: Maria Mayol i Colom, escriptora, pedagoga, política i activista cultural mallorquina (n. 1883).

 Resta del món

 14 de gener, Madrid: Eva Aggerholm, escultora avantguardista espanyola d'origen danès (n. 1882).
 19 de gener, Madridː Consuelo Álvarez Pool, Violeta, periodista, telegrafista, escriptora, sufragista i feminista espanyola (n. 1867).
 12 de febrer, Nova York (EUA): George Antheil, pianista i compositor estatunidenc (n. 1900).
 3 de març, Los Angeles, Califòrnia, EUA: Louis Francis Cristillo, conegut com a Lou Costello, actor de cinema estatunidenc (n. 1906).
 7 de març, Tòquio,(Japó): Ichirõ Hatoyama, polític japonès (n. 1883).
 26 de març, La Jolla, Califòrnia, els EUA: Raymond Chandler, escriptor nord-americà (n. 1888).
 9 d'abril, Phoenix (Arizona): Frank Lloyd Wright, arquitecte estatunidenc (n. 1867).
 22 d'abrilː Alts del Senaː Claire Delbos, violinista i compositora francesa (n. 1906).
 23 d'abril: Park Jung-yang, buròcrata, polític i activista liberalista.
 5 de maig, Buenos Aires, Argentina: Carlos Saavedra Lamas, Premi Nobel de la Pau l'any 1936, pel seu paper mediador en la Guerra del Chaco, entre Paraguai i Bolívia, com a president de la Societat de Nacions (n. 1878).
 9 de juny, Göttingen, Alemanya: Adolf Otto Reinhold Windaus, metge i químic. Premi Nobel de Química de 1928 (n. 1876).
 15 de juny, Polònia: Kazimierz Bein, escriptor i esperantista
 18 de juny, Los Angeles (EUA): Ethel Barrymore, actriu estatunidenca (n. 1879).
 23 de juny, París, França: Boris Vian, músic i escriptor francès.
 17 de juliol, Nova York, Estats Units: Billie Holiday, cantant estatunidenca de jazz (n. 1915).
 21 de juliol, Montpeller: Germaine Richier, escultora francesa (n. 1902).
 26 de juliol: Itō Einosuke, escriptor japonès.
 16 d'agost, Lakeville, Connecticut, Estats Units: Wanda Landowska, clavecinista, compositora, pianista i musicòloga (n. 1879).
 28 de setembre, Ciutat de Mèxicː Trinidad Arroyo, metgessa espanyola, primera doctora en oftalmologia i otologia a Espanya (n. 1872).
 14 d'octubre, Vancouver, Colúmbia Britànica (Canadà): Errol Flynn, actor de cinema d'origen australià famós pels seus papers de bergant romàntic (n. 1909).
 9 de novembre, Carmel Valley Village, Califòrnia: Frederick Preston Search, director d'orquestra, compositor i violoncel·lista nord-americà.
 15 de novembre, Edimburg, Escòcia: Charles Thomson Rees Wilson, biòleg, físic i químic escocès, Premi Nobel de Física de l'any 1927 (n. 1869).
 17 de novembre, Rio de Janeiro, Brasil: Heitor Villa-Lobos, compositor brasiler (n. 1887).
 25 de novembre, París, França: Gérard Philipe, actor francès (n. 1922).
 13 de desembre, Copenhaguenː Ingrid Vang Nyman, il·lustradora danesa, autora dels dibuixos originals de Pippi Långstrump (n. 1916).
 Donald Roebling, inventor i filantrop nord-americà.

Referències